བུ་གསུམ་པོ་དེར་འཐད་པ་བྱུང་ལ།བུ་ཆེ་བ་རྨིག་ལྕགས་སྤྲོད་པའི་བཟོ་བ་དང་།བུ་འབྲིང་བ་སྐྲ་བཞར་མཁན།བུ་ཆུང་བ་གྲི་རྩལ་མཁན་བཅས་བྱ་བར་འདོད།དེར་ཁོ་ཚོས་ནམ་ཞིག་ཡུལ་དུ་འཛོམས་པར་དུས་ཆད་བཏབ་རྗེས་རང་རང་སར་ཆས།སྟབས་ལེགས་པ་ཞིག་ལ་ཁོ་ཚོ་ཚང་མ་ཕུལ་དུ་བྱུང་བའི་སློབ་དཔོན་རེར་ཕྲད་ཅིང་།རྨད་དུ་བྱུང་བའི་ལག་རྩལ་ཡང་བསླབས།མགར་བས་རྒྱལ་པོའི་རྟ་ལ་རྨིག་ལྕགས་སྤྲོད་ཞོར་ཁང་པ་ང་ལ་དབང་ཐག་ཆོད་ཡིན་སྙམ།སྐྲ་བཞར་བས་ངོ་སོ་ཆེ་བའི་སྐུ་དྲག་དག་གི་སྨྲ་ར་བཞར་ཞོར་ཁང་པ་དེ་ང་ལ་དབང་ཁོ་ཐག་ཡིན་པར་བསམས།གྲི་རྩལ་མཁན་ནི་ལུས་ལ་རྨས་བཀང་ཡང་སྐྱོ་སྣང་མེད་པར་མ་མཆུར་སོ་འདེབས་བཞིན་རྒྱུན་འཁྱོངས་བྱེད་བཞིན་ཡོད།རྒྱུ་མཚན་ནི་ཁོའི་སེམས་སུ་ཡང་གལ་ཏེ་རྨས་ཕོག་པར་ཞེད་ཚེ་ཁང་པ་ནམ་ཡང་ཐོབ་ཐབས་བྲལ་འདོད།